Τορτίγια με πατάτες και τσορίθο
Ο Χριστόφορος Πέσκιας μάς δίνει τη σπανιόλικη εκδοχή της αγαπημένης μας ομελέτας.
700 γρ. πατάτες, καθαρισμένες και κομμένες σε κυβάκια, 1 μεγάλο ξερό κρεμμύδι, σε καρεδάκια, 150 – 200 γρ. τσορίθο *, σε κυβάκια, 2 κουτ. σούπας φυλλαράκια φρέσκιας ρίγανης ή 1 κουτ. γλυκού ξερή ρίγανη, 8 - 10 αυγά, 100 ml γάλα φρέσκο, 50 ml κρέμα γάλακτος, 150 ml ελαιόλαδο, αλάτι, πιπέρι φρεσκοτριμμένο
Για να φτιάξουμε τορτίγια με πατάτες και τσορίθο, αρχικά προθερμαίνουμε τον φούρνο στους 190o C. Πρέπει να είναι πολύ καλά προθερμασμένος όταν βάλουμε την ομελέτα να ψηθεί.Σε ένα μεγάλο αντικολλητικό τηγάνι βάζουμε το λάδι και το ζεσταίνουμε σε μέτρια προς δυνατή φωτιά.Βάζουμε τις πατάτες και τις τηγανίζουμε, ανακατεύοντας προσεκτικά, μέχρι να ψηθούν και να χρυσίσουν.Λίγο πριν ολοκληρωθεί το ψήσιμό τους προσθέτουμε το κρεμμύδι για να μαλακώσει και να γλυκάνει.Σουρώνουμε το μείγμα σε ένα ψιλό σουρωτήρι και το αφήνουμε να στραγγίξει από το περιττό λάδι για 1 λεπτό.Επαναφέρουμε στο τηγάνι προσθέτοντας το τσορίθο και τη ρίγανη. Σοτάρουμε για άλλο 1 λεπτό.Αδειάζουμε το περιεχόμενο του τηγανιού σε ένα καλά λαδωμένο (αντικολλητικό κατά προτίμηση) ταψάκι (πυθμένα + τοιχώματα), διαμέτρου περίπου 26 εκ.Χτυπάμε τα αυγά με το γάλα, την κρέμα γάλακτος και αλατοπίπερο σε ένα μπολ.Αδειάζουμε το μείγμα στο ταψάκι.Ψήνουμε σε καλά προθερμασμένο φούρνο στους 190o C για περίπου 15 λεπτά ή μέχρι η τορτίγια να αρχίσει να φουσκώνει.Ξεφουρνίζουμε και αφήνουμε να ξεκουραστεί για 7 - 8 λεπτά μέσα στο σκεύος - έτσι θα συνεχίσει να ψήνεται αλλά δεν θα στεγνώσει.Ξεφορμάρουμε, την τορτίγια με πατάτες και τσορίθο, σε πιατέλα.
Αυγά,Κρέμα Γάλακτος,Πατάτες